અમિત શાહે વધુમાં જણાવ્યું હતું કે તાજેતરમાં સમાપન થયેલા સંસદના ચોમાસું સત્રમાં અવિશ્વાસની દરખાસ્ત રજૂ કરાઈ હતી, પરંતુ આવી અવિશ્વાસની દરખાસ્ત રજૂ કરવા માટેની આવશ્યક શરતોને કૉંગ્રેસ અને વિપક્ષોએ પૂર્ણ નહોતી કરી. તે છતાં સરકારે તત્કાળ ચર્ચા માટે તૈયારી દર્શાવી અને ચર્ચા પછી સંપૂર્ણ બહુમતીથી દરખાસ્તને ફગાવી દેવાઈ. અવિશ્વાસની આવી દરખાસ્ત લાવવા પૂર્વે એવું ધ્યાનમાં લેવાય છે કે સરકારે બહુમતી ગુમાવી દીધી છે અથવા દેશમાં અસ્થિરતાનું વાતાવરણ નિર્માણ થયું છે, પરંતુ હાલ એવી કોઈ પરિસ્થિતિ નહોતી.